CELEX: 62020TN0409
Language: el
Date: 2020-07-03 00:00:00
Title: Υπόθεση T-409/20: Προσφυγή-αγωγή της 3ης Ιουλίου 2020 — KS κατά Frontex

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/52
            
         
      Προσφυγή-αγωγή της 3ης Ιουλίου 2020 — KS κατά Frontex
      (Υπόθεση T-409/20)
      (2020/C 279/66)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: KS (εκπρόσωπος: N. de Montigny, δικηγόρος)
      
         Καθού-εναγόμενος: Ευρωπαϊκός Οργανισμός Συνοριοφυλακής και Ακτοφυλακής
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί απολύσεως της 30ής Αυγούστου 2019 και, εφόσον παρίσταται ανάγκη, να ακυρώσει την απόφαση της 23ης Μαρτίου 2020 με την οποία απορρίφθηκε ρητώς η διοικητική ένσταση·
               
            
                  —
               
               
                  να ακυρώσει την απόφαση της 13ης Φεβρουαρίου 2020 με την οποία απορρίφθηκε το αίτημά του αρωγής και αποζημίωσης·
               
            
                  —
               
               
                  να καταδικάσει τον καθού-εναγόμενο στην καταβολή αποζημίωσης λόγω εξωσυμβατικής ευθύνης, ύψους 250 000 ευρώ·
               
            
                  —
               
               
                  να καταδικάσει τον καθού-εναγόμενο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής κατά της απόφασης με την οποία καταγγέλθηκε η σύμβασή του ως συμβασιούχου υπαλλήλου, ο προσφεύγων-ενάγων προβάλλει έξι λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται έλλειψη αιτιολογίας και προσβολή του δικαιώματος ακρόασης.
               
            
                  2.
               
               
                  Με τον δεύτερο λόγο ακυρώσεως προβάλλεται προσβολή του καθεστώτος του «καταγγέλλοντος» που προβλέπεται από τα άρθρα 21α, παράγραφος 3, και 22α, παράγραφος 3, του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ).
               
            
                  3.
               
               
                  Με τον τρίτο λόγο ακυρώσεως προβάλλεται καταστρατήγηση της διαδικασίας.
               
            
                  4.
               
               
                  Με τον τέταρτο λόγο ακυρώσεως προβάλλεται προσβολή του δικαιώματος σε δίκαιη δίκη και ειδικότερα των δικαιωμάτων άμυνας, του τεκμηρίου αθωότητας, του καθήκοντος μέριμνας, αμεροληψίας και αντικειμενικότητας, παράλειψη διεξαγωγής έρευνας προκειμένου να αποδειχθούν και να δικαιολογηθούν οι προβαλλόμενοι λόγοι διάρρηξης της εμπιστοσύνης, ανισότητα μεταξύ των μελών του προσωπικού.
               
            
                  5.
               
               
                  Με τον πέμπτο λόγο ακυρώσεως προβάλλεται πρόδηλη πλάνη εκτιμήσεως.
               
            
                  6.
               
               
                  Με τον έκτο λόγο ακυρώσεως προβάλλεται παράβαση των καθηκόντων αρωγής και μέριμνας, παράβαση του καθήκοντος χρηστής διοίκησης και παραβίαση της αρχής της αναλογικότητας.
               
            Προς στήριξη της προσφυγής-αγωγής κατά της απόφασης με την οποία απορρίφθηκε το αίτημά του αρωγής, ο προσφεύγων-ενάγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται έλλειψη αιτιολογίας και προσβολή του δικαιώματος ακρόασης.
               
            
                  2.
               
               
                  Με τον δεύτερο λόγο ακυρώσεως προβάλλεται προσβολή του καθεστώτος του «καταγγέλλοντος» που προβλέπεται από τα άρθρα 21α, παράγραφος 3, και 22α, παράγραφος 3, του ΚΥΚ.
               
            
                  3.
               
               
                  Με τον τρίτο λόγο ακυρώσεως προβάλλεται πρόδηλη πλάνη περί το δίκαιο.
               
            Προς στήριξη της προσφυγής-αγωγής κατά της απόφασης με την οποία απορρίφθηκε το αίτημά του για αποζημίωση, ο προσφεύγων-ενάγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 26 του ΚΥΚ και του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ 2018, L 295, σ. 39).
               
            
                  2.
               
               
                  Με τον δεύτερο λόγο ακυρώσεως προβάλλεται παράβαση του καθήκοντος αρωγής και χρηστής διοίκησης σε σχέση με την ευεξία στον χώρος εργασίας και τις συνθήκες εργασίας κάθε μέλους του προσωπικού.
               
            
                  3.
               
               
                  Με τον τρίτο λόγο ακυρώσεως προβάλλεται παράβαση των άρθρων 21α, παράγραφος 3, και 22α, παράγραφος 3, του ΚΥΚ, καθώς και των καθηκόντων μέριμνας, αρωγής και χρηστής διοίκησης.